28 sep. 2000 Keppni í Epson-deildinni hófst í kvöld með látum . Óvænt úrslit urðu í Austurbergi þar sem nýliðar ÍR skelltu Íslandsmeisturum KR , 101 - 90 . Fresta varð leik Keflavíkur og Hauka þar sem leikklukkan í íþróttahúsinu í Keflavík var ónothæf . Leikur Keflavíkur og Hauka hefur verið settur á þriðjudaginn 3. október kl. 20.00 . Íslandsmótið var sett í íþróttahöllinni á Akureyri í kvöld fyrir leik Þórs og Skallagríms . Lokatölur í þeik leik voru 93 - 56 fyrir Þór . Á Sauðárkróki tóku heimamenn í Tindastól á móti deildarmeisturum síðasta keppnistímabils , Njarðvíkingum . Heimamenn báru sigur úr bítum 84 - 73 . Bikarmeistarar Grindvíkinga sigruðu nýliða Vals í Grindavík 78 - 65 . Þá unnu Hamarsmenn stóran sigur á KFÍ , 105 - 72 í Hveragerði . Körfuknattleikssamband Íslands ( KKÍ ) var stofnað 29. janúar 1961 . KKÍ er æðsti aðili um öll körfuknattleiksmál innan vébanda Íþrótta - og Ólympíusambands Íslands ( ÍSÍ ) .